b'\n_START_ARTICLE_\nMatej Holmar\n_START_SECTION_\n\xc5\xbdivljenje in delo\n_START_PARAGRAPH_\nHolmar je po kon\xc4\x8dani Orglarski \xc5\xa1oli v Ljubljani deloval kot organist v Mekinjah pri Kamniku in drugih krajih po Sloveniji. Zaradi osebnih problemov se je izselil v ZDA, kjer je oktobra 1905 postal organist v \xc5\xbeupniji sv. Vida v Clevelandu. Holmar je v ambiciji vsestranskega kulturnega poslanstva in verjetno tudi pod vplivom prvega slovenskega pevskega dru\xc5\xa1tva Lira iz Kamnika, leta 1912 ustanovil Slovensko katoli\xc5\xa1ko pevsko dru\xc5\xa1tvo Lira s sede\xc5\xbeem v \xc5\xbeupniji sv. Vida, s katerim je priredil \xc5\xa1tevilne koncerte._NEWLINE_Holmar je okoli leta 1913 priredil in v samozalo\xc5\xbebi izdal cerkveno pesmarico\xc2\xa0\xc2\xbbSlava Bogu\xc2\xab, obsegajo\xc4\x8do 251 pesmi raznih skladateljev, od katerih je 12 njegovih. Leta 1923 je pod naslovom Ameri\xc5\xa1ka Slovenska Lira, prav tako v samozalo\xc5\xbebi, izdal \xc5\xa1e 11 pesmi za mo\xc5\xa1ke me\xc5\xa1ane zbore in se \xc5\xa1e istega leta vrnil v domovino, se poro\xc4\x8dil in \xc5\xbeivel v Vi\xc5\xa1nji Gori, kjer je umrl leta 1945.'